Държавен вестник, бр. 76, 2025 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  76
3. подовите настилки в здравния кабинет 
се поддържат чисти и в добро състояние и се 
изпълняват от материали, които позволяват 
влажно почистване и дезинфекция;
4. стените в здравния кабинет се изпълняват 
с покрития, позволяващи влажно почистване 
и дезинфекция на височина 1,5 м;
5. в здравния кабинет задължително се 
осигурява естествено проветряване;
6. здравният кабинет задължително се 
оборудва с мивка с течаща топла и студена 
вода, отговаряща на изискванията на Наред­
ба № 9 от 2001 г. за качеството на водата, 
предназначена за питейно-битови цели (ДВ, 
бр. 30 от 2001 г.);
7. здравният кабинет се обзавежда с ме­
бели и съоръжения, позволяващи влажно 
почистване и дезинфекция.
Чл. 10. Здравният кабинет се обзавежда с 
оборудване съгласно приложение № 1.
Чл. 11. Здравният кабинет се оборудва със 
специален шкаф за оказване на първа меди­
цинска помощ с лекарствени продукти и ме­
дицински изделия съгласно приложение № 2.
Г л а в а  ч е т в ъ р т а
ИЗИСКВАНИЯ КЪМ ДЕЙНОСТТА НА 
ЗДРАВНИЯ КАБИНЕТ. ПРАВА, ЗАДЪЛ­
ЖЕНИЯ И ОТГОВОРНОСТИ НА ЛИЦАТА, 
КОИТО РАБОТЯТ В ЗДРАВНИЯ КАБИНЕТ
Чл. 12. Дейността в здравния кабинет:
1. се осъществява в съответствие с Пра­
вилата за добра медицинска практика по 
здравни грижи/Правилата за добра меди­
цинска практика на лекарите в Република 
България, утвърдени по реда на законите за 
съответните съсловни организации, и Наредба 
№ 1 от 2011 г. за професионалните дейности, 
които медицинските сестри, акушерките, 
асоциираните медицински специалисти, зъ­
ботехниците и здравните асистенти могат да 
извършват по назначение или самостоятелно 
(ДВ, бр. 15 от 2011 г.); 
2. се осигурява през цялото време на пре­
стой за отглеждане и обучение на децата в 
детската градина и на учениците в училище;
3. може да се осигурява по изключение от 
лица по чл. 2 от лечебни заведения в съответ­
ното населено място по договор с кмета на 
общината, съответно с министъра на отбра­
ната за детските градини по чл. 35, ал. 2, т. 1 
от Закона за предучилищното и училищното 
образование, или със собственика на частната 
детска градина или училище.
Чл. 13. Лицето по чл. 2 извършва следните 
дейности:
1. оказване на първа медицинска помощ на 
децата и учениците и медицинско обслужване 
до пристигането на специализиран екип на 
спешна медицинска помощ;
2. незабавно уведомяване на родителя (по­
печителя или настойника) при установяване 
на състояние при детето му, което изисква 
медицинска помощ и насочване към общо­
практикуващия лекар; 
3. подпомагане на процеса на наблюдение 
и лечение на деца и ученици с хронични 
заболявания (вкл. и чрез прилагане на ле­
карствени продукти), назначено от лекар от 
лечебно заведение, което осъществява дис­
пансерно наблюдение по повод съответното 
хронично заболяване, определено в Наредба 
№ 8 от 2016 г. за профилактичните прегледи 
и диспансеризацията (ДВ, бр. 92 от 2016 г.);
4. провеждане на противоепидемични дей­
ности, целящи предотвратяване и ограничава­
не разпространението на заразни и паразитни 
болести в организирания колектив, като: 
а) ежедневна проверка на здравословното 
състояние на децата при прием в детската 
градина за наличие на симптоми на заразна 
болест;
б) изолиране на дете или ученик при 
съмнение за заразна болест и своевременно 
информиране на родител (попечител или на­
стойник) за необходимостта от последващо 
отстраняване от колектива; 
в) провеждане на медицинско наблюдение 
на контактните деца/ученици от засегната 
група/паралелка, в която е регистриран случай 
на заразна болест;
г) осъществяване на контрол върху спаз­
ването на срока на карантина в групите и 
паралелките с регистриран случай на заразна 
болест;
д) организиране на провеждането на пред­
писани от РЗИ противоепидемични мерки;
е) организиране провеждането от РЗИ 
на дейности по ограничаване и контрол на 
местните паразитози; 
5. съгласуване на инструкцията за хигиенни 
и дезинфекционни дейности в детската градина 
или училището, включваща и използването на 
наличните в обекта биоциди за дезинфекция 
съгласно указанията на производителя; 
6. подпомагане на персонала на детската 
градина или училището при контрола на